stanford-oval/wikipedia huggingface dataset:
Buffy, vampyyrintappaja (elokuva)
Elokuva > Näyttelijät

Kristy Swanson: Buffy
Donald Sutherland: Merrick
Paul Reubens: Amilyn
Rutger Hauer: Lothos
Luke Perry: Oliver Pike
Hilary Swank: Kimberly Hannah
David Arquette: Benny Jacks
Stephen Root: Gary Murray
Natasha Gregson Wagner: Cassandra
Tom Jane: Zeph
Candy Clark: rouva Summers
Ben Affleck: koripalloilija
Ricki Lake: Charlotte
Soundtrack

Buffyn soundtrack julkaistiin 28. heinäkuuta 1992. Se sisältää yhteensä kymmenen kappaletta.
Soundtrack > Kappaleet

C+C Music Factory, Deborah Cooper ja Q-Unique – "Keep It Comin' (Dance Till You Can't Dance No More!)"
Dream Warriors – "Man Smart (Woman Smarter)"
Matthew Sweet – "Silent City"
Susanna Hoffs – "We Close Our Eyes"
Toad the Wet Sprocket – "Little Heaven"
Divinyls – "Ain't Gonna Eat Out My Heart Anymore"
Ozzy Osbourne – "Party With the Animals"
The Cult – "Zap City"
Mary's Danish – "I Fought the Law"
Rob Halford ja Pantera – "Light Comes Out of Black"
Televisiosarja

Muutama vuosi elokuvan valmistumisen jälkeen Sandollar Productionsin tuotantoyhtiön Gail Berman ehdotti Whedonille, että tämä kehittäisi Buffyn tv-sarjaksi. Whedon innostui ehdotuksesta ja kirjoitti, ohjasi sekä osittain rahoitti noin puolituntisen Buffy-pilotin. Sarjan päätyi ostamaan lopulta televisiokanava WB. Buffyn ensimmäinen osa näytettiin Yhdysvalloissa vuonna 1997. Sarja kesti seitsemän tuotantokauden ajan ja päättyi vuonna 2003.
Televisiosarja Buffy eroaa huomattavasti elokuvasta. Sarjaa varten luotiin esimerkiksi joukko uusia hahmoja, ja sarjan tapahtumapaikaksi tuli kuvitteellinen Sunnydalen kaupunki. Lisäksi sarja eroaa tyyliltään elokuvasta. Kukaan elokuvan päätähdistä ei uusinut roolejaan sarjassa, vaan mukaan otettiin aivan uudet näyttelijät. Buffyn roolin sai Sarah Michelle Gellar, ja muissa sarjan pääosissa nähtiin esimerkiksi Alyson Hannigan, Nicholas Brendon ja Anthony Head. Joss Whedon on myöhemmin kertonut, että televisiosarja kuvaa elokuvaa paremmin hänen käsitystään Buffyn maailmasta.
Aiheesta muualla

Buffy All Movie Guidessa[vanhentunut linkki]. (englanniksi)
Buffy, vampyyrintappaja
| --- | --- |
Sarja:  Elokuva · Sarja · Sarjakuvat (Eight · Nine · Ten)
Jaksot:  ”Ruumis” · ”Paluu” · ”Vielä kerran tunteella”
Hahmot:  Buffy Summers · Faith Lehane
Spin-offit:  Angel · Fray
Sarah Michelle Gellar
Avantouinti

Avantouintia joukkueena.
Avantouinti on uintia jäähän tehdyssä avannossa. Avannossa vesi voidaan panna jatkuvaan liikkeeseen, jotta vesi ei jäätyisi eikä avantoa tarvitsisi avata uudelleen uidakseen siinä. Veden kierrättäminen suoritetaan uppopumpulla tai kiertopropellilla. Turvallinen kulku avannolle voidaan järjestää esimerkiksi sähkötoimisella lämpömatolla. Joissakin uimahalleissa on avantouintia jäljitteleviä lämpötilaltaan noin 4–9-asteisia altaita. Oikeassa avannossa veden lämpötila on nollan paikkeilla. Suomessa ja Venäjällä avantouinti on aina kuulunut sauna- tai banjaperinteeseen. Avantouinti voidaan rinnastaa Venäjän Ortodoksisen kirkon loppiaisena järjestettävään kasteeseen, jossa pulahdetaan ristinmuotoisen avannon "Jordan" (ven. Иордан) papin siunaamaan veteen päätä myöten kolme kertaa.
Suomessa on noin 120 000 talviuimaria, joista miehiä ja naisia suurin piirtein yhtä paljon.[lähde? ] Lisäksi Suomessa lienee saman verran mökillä ja lomakeskuksissa käyviä avantouimareita.kenen mukaan? Talvella 2004–2005 avantouintia vähintään kokeilemassa oli käynyt yli puoli miljoonaa uimaria.[lähde? ]
Avantouintijärjestöt Suomessa

Avantouinnin harrastajamäärä on kasvanut vuosi vuodelta. Suomen Latu on ollut mukana kehittämässä ja koordinoimassa valtakunnallista talviuintitoimintaa. Valtakunnallisen toiminnan aloitti 1980-luvulla tamperelainen Avantouintiseura Norppa, kunnes seuran puheenjohtajan Lauri Huovilan aloitteesta Suomen Latu otti avantouinnin osaksi kuntoliikuntatoimintaansa.
Vuonna 1990 Suomen Latu ja Avantouintiseura Norppa kutsuivat avantouimareita ja asiasta kiinnostuneita harrastajia eri puolilta Suomea Avantouinti- ja karaisupäivään Hyvinkäälle keskustelemaan lajin valtakunnallista järjestäytymisestä. Vuonna 1992 perustettiin Suomen Ladun Avantouintiklubi, jonka tehtäviksi määriteltiin lajin koordinointi ja kehittäminen valtakunnallisella tasolla. Vuodesta 1997 alkaen klubi on toiminut Avantouintijaoston nimellä. Siihen kuuluu puheenjohtajan lisäksi 3–5 jäsentä, joista yksi on alan tutkija. Avantouintijaosto suunnittelee ja koordinoi valtakunnallisia ja maailmanlaajuisia tapahtumia. Jaoston tehtäviin on kuulunut myös SM-kilpailusääntöjen kehittäminen osallistujilta tulevan palautteen perusteella. Suomen Latu ylläpitää valtakunnallista rekisteriä avantouintipaikoista.
Suomeen on perustettu Suomen Avantouintiliitto ry vuonna 2002. Liitossa on 13 jäsenseuraa ja liitto järjestää valtakunnallisia avantouintitapahtumia ja julkaisee avantouinnista kertovaa Avantoon-lehteä. Liitto avustaa ja opastaa muun muassa uusien avantouintipaikkojen ja -seurojen perustamisessa.
Kilpailutoiminta

Avantouinnin SM-kisasta on vuosien mittaan kehittynyt talvinen karnevaali. Eri puolilta Suomea tulevat avantouimarit ottavat mittaa toisistaan 25 metrin avantoaltaassa. Ohjelmassa on myös uintiseurojen avantoviestikilpailu. Osallistujamäärät ovat kasvaneet Tampereella vuonna 1989 pidetyistä ensimmäisistä kilpailuista (110 osanottajaa) vuonna 2000 Varkaudessa järjestettyjen Pakkaspäivien kilpailuun, jossa eri sarjoissa oli mukana yhteensä 1 250 uimaria. Avantouinnin ensimmäiset MM-kilpailut järjestettiin helmikuussa 2000 Helsingissä. Tiedotusvälineet ulkomaita myöten ovat olleet kiinnostuneita avantouimareiden talvitapahtumista.
Avantouinnin terveysvaikutukset

Yleisesti on katsottu, että avantouinnin hyödyt ovat haittoja suuremmat. Avantouinti tehostaa verenkiertoa, lievittää selkä-, niska- ja hartiaseudun kipuja, saattaa vähentää masentuneisuutta, astmaoireita ja nukahtamisvaikeuksia. Avantouinti helpottaa nivelreumaa ja fibromyalgiaa sairastavien vaivoja. Avantouimarit kertovat harrastuksensa auttavan stressiin, virkistävän kehoa ja mieltä sekä parantavan verenkiertoa ja kylmänsietokykyä.
Avantouintiin liittyy kuitenkin myös terveysriskejä. Avantoon ei pidä mennä humalassa. Kylmä vesi yhdistettynä saunomiseen ei sovi myöskään sydämen tai verenkiertoelimistön ongelmista kärsiville eikä vaikeaa astmaa sairastaville. Hetkellinen kylmäaltistus kuormittaa sydäntä ja supistaa keuhkoputkia. Ääreisverenkierto supistuu, mikä nostaa hetkellisesti verenpainetta ja lisää sydämen syketaajuutta, jolloin seurauksena on sydämen kuormittuminen. Verenpaineen vaihtelu voi aiheuttaa myös huimausta. Sukeltaminen ja pään kasteleminen avannossa ei ole suositeltavaa. Pään kastelu lisää lämmönluovutusta, josta voi olla seurauksena alilämpöisyys. Avantouinnin terveysvaikutuksia on tutkittu verrattain vähän.
Haitoista on saatu tutkimustuloksia. Avantouintia koskevissa lyhytkestoisissa tutkimuksissa se on yleensä todettu terveyttä edistäväksi, mutta Kiinassa on tehty 30 vuoden seurantatutkimus, jonka tuloksia julkaistiin alkuvuodesta 2016. Tutkimus on tiettävästi toistaiseksi ainoa maailmassa avantouinnista tehty pitkäkestoinen tutkimus. Tutkittavina oli 900 avantouintikerhon jäsentä, joiden arvioidaan olevan terveitä ja harrastavan avantouintia säännöllisesti. Siinä todettiin, että talviuintia harrastavia kuoli kolmenkymmenen vuoden aikana sydän- ja aivoinfarkteihin kymmenen prosenttia enemmän kuin tilastollisesti oli odotettavissa.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Latu Talviuinti (Arkistoitu – Internet Archive)
Suomen Avantouintiliitto ry
Uimarit.fi (Kaikki Suomen avantouintiseurat)
Winter Swimming — its technique and healing effect. (englanniksi)
Ylen Elävä arkisto: Nautintona hyinen avanto
Tampereen talviuintipaikat panoraamakuvina - Virtuaalinen Tampereen kaupunkiopas: VirtualTampere.com
Avantouintia Vaasan Hietasaarella.
Vuonna 2012 avantouinnin maailmanmestaruuskisat järjestettiin Latvian Jūrmalassa.
Bernard Diomède

Bernard Diomède vuonna 2006.
Bernard Diomède (s. 23. tammikuuta 1974 Saint-Doulchard, Ranska) on ranskalainen jalkapalloilija, pelipaikaltaan laituri ja hyökkääjä. Hänen vanhempansa ovat Guadeloupelta. Diomède voitti maailmanmestaruuden vuoden 1998 MM-kisoissa Ranskan jalkapallomaajoukkueessa. Pelaajauransa jälkeen hän on siirtynyt valmentajaksi.
Bernard Diomède aloitti ammattilaisuransa AJ Auxerressa, jossa debytoi vuonna 1992. Hän pelasi seurassa kahdeksan kautta voittaen vuonna 1996 niin sanotun tuplan eli Ranskan liigan mestaruuden ja Ranskan Cupin. Kesäkuussa 2000 Diomède siirtyi Englannin Valioliigaan Liverpool FC:hen. Hän ei sopeutunut Englannin kentille ollenkaan ja pelasi vain viidessä valioliigaottelussa. Tammikuussa 2003 hänet lainattiin Ranskan liigan AC Ajaccioon. Sieltä Diomède siirtyi Ligue 2:een US Créteil-Lusitanosiin ja edelleen Clermont Footiin, jossa hän pelasi vuonna 2006. Tällä hetkellämilloin? Diomède on ilman seuraa.
Ranskan maajoukkueessa Diomède debytoi tammikuussa 1998 ja pääsi samana vuonna jalkapallon MM-kisoihin ollen kisoissa kolme kertaa avauksessa. Diomède voitti maailmanmestaruuden, mutta ei enää sen jälkeen ole mahtunut Ranskan maajoukkueeseen. Hän pelasi yhteensä kahdeksan maaottelua. Ranskan rugbymaajoukkue nimesi maskottinsa (maanviljelijältä saatu Gallian kukko) Bernard Diomèden mukaan vuoden 2003 rugbyn MM-kisojen yhteydessä.
Alle 19-vuotiaiden EM-kilpailuissa 2018 Diomède toimii Ranskan joukkueen päävalmentajana.
Seurat

AJ Auxerre (Ligue 1) 1992-00
Liverpool (Valioliiga) 2000-03
AC Ajaccio (Ligue 1) 2003-04
Créteil (Ligue 2) 2004-05
Clermont Foot (Ligue 2) 2006
Saavutukset

Maailmanmestaruus 1998
Ranskan mestaruus 1996
Ranskan cup 1996
Aiheesta muualla

L’Equipen pelaajakortti
Ranskan joukkue – Jalkapallon MM-kilpailut 1998
1 Lama |
2 Candela |
3 Lizarazu |
4 Vieira |
5 Blanc |
6 Djorkaeff |
7 Deschamps |
8 Desailly |
9 Guivarc’h |
10 Zidane |
11 Pirès |
12 Henry |
13 Diomède |
14 Boghossian |
15 Thuram |
16 Barthez |
17 Petit |
18 Lebœuf |
19 Karembeu |
20 Trezeguet |
21 Dugarry |
22 Charbonnier |
Valmentaja Jacquet
Beitbridge

| Beitbridge |
| --- | --- |
 Beitbridgen rajanylityspaikka
 Beitbridge
 Koordinaatit: 22°11′50″S, 29°59′30″E 
Valtio:   Zimbabwe
Maakunta:  Etelä-Matabelemaa
Väkiluku (2012):  42 000
Aikavyöhyke:  UTC+2
Infobox OKVirheellinen NIMI-arvo: 
Beitbridge eli Beit Bridge on kaupunki Zimbabwessa. Se sijaitsee juuri Limpopo-joen pohjoispuolella ja noin kilometrin päässä Etelä-Afrikan tasavallan rajalta. Vuonna 2012 Beitbridgen väkiluku oli noin 42 000.
Kaupunki on perustettu vuonna 1929. Se oli monta vuotta Pretorian radan päätepiste, ja se toimii edelleen rajanylityspaikkana. Kaupunki on saanut nimensä sillasta, joka puolestaan sai nimensä brittiläiseltä pankkiirilta Alfred Beitiltä.
Aiheesta muualla

Kuvia tai muita tiedostoja aiheesta Beitbridge Wikimedia Commonsissa
Beitbridge (Arkistoitu – Internet Archive)
Bertil Antonsson

| Mitalit | Mitalit | Mitalit |  |
| --- | --- | --- | --- |
|  Bertil Antonsson |  Bertil Antonsson |  Bertil Antonsson |  |
Maa:   Ruotsi
Miesten paini
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | +87 kg |  |
|  Hopeaa | Lontoo 1948 | +87 kg |  |
Hans Bertil August Antonsson (19. kesäkuuta 1921 – 27. marraskuuta 2006) oli ruotsalainen painija, joka kilpaili sekä kreikkalais-roomalaisessa että vapaapainissa.
Antonsson voitti urallaan kolme maailmanmestaruutta: 1950 Tukholmassa kreikkalais-roomalaisessa painissa, 1951 Helsingissä vapaapainissa ja 1953 Napolissa jälleen kreikkalais-roomalaisessa painissa. Kaikki maailmanmestaruudet tulivat raskaasta sarjasta (yli 87 kg). Vapaapainissa Antonsson voitti myös Euroopan mestaruuden 1946 Tukholmasta. Lisäksi hän saavutti MM-hopeaa vapaapainista 1954 ja kreikkalais-roomalaisesta painista 1955 Karlsruhessa.
Olympialaisissa Antonsson kilpaili neljästi. Lontoosta 1948 hän saavutti yli 87 kilon sarjasta hopeaa. Helsingissä 1952 hän saavutti myös Raskaassa sarjassa hopeaa. Hän sijoittui 87 kilon sarjassa viidenneksi Melbournessa 1956 ja seitsemänneksi Roomassa 1960.
Aiheesta muualla

Bertlin Antonsson FILA:n tietokannassa
Boris Melnikov

| Mitalit> Maa:   Neuvostoliitto.Miesten miekkailu. Olympialaiset  | Mitalit> Maa:   Neuvostoliitto.Miesten miekkailu. Olympialaiset  | Mitalit> Maa:   Neuvostoliitto.Miesten miekkailu. Olympialaiset  | Maa:   Neuvostoliitto> Miesten miekkailu. |
| --- | --- | --- | --- |
|  Kultaa | Tokio 1964 | säilä, joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 1965 | säilä, joukkuekilpailu |  |
|  Kultaa | Montreal 1967 | säilä, joukkuekilpailu |  |
Boris Borisovitš Melnikov (ven. Борис Борисович Мельников; 16. toukokuuta 1938 Leningrad – 5. helmikuuta 2022 Pietari) oli Neuvostoliittoa edustanut miekkailija. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa säilän joukkuekilpailussa. Hän voitti säilän joukkuemaailmanmestaruuden 1965 ja 1967. Porto Alegren universiadeissa 1963 hän saavutti hopeaa säilän joukkuekilpailussa ja pronssia henkilökohtaisessa kilpailussa.
Boris Markarov

| Mitalit> Maa:   Neuvostoliitto.Miesten vesipallo. Olympialaiset  | Mitalit> Maa:   Neuvostoliitto.Miesten vesipallo. Olympialaiset  | Mitalit> Maa:   Neuvostoliitto.Miesten vesipallo. Olympialaiset  | Maa:   Neuvostoliitto> Miesten vesipallo. |
| --- | --- | --- | --- |
|  Pronssia | Melbourne 1956 | Vesipallo |  |
Boris Nikititš Markarov (ven. Борис Никитич Маркаров; 12. maaliskuuta 1935 – 23. huhtikuuta 2023) oli Neuvostoliittoa edustanut vesipalloilija ja olympiamitalisti. Hän oli mukana maansa pronssia voittaneessa joukkueessa Melbournen olympialaisissa 1956. Markarov pelasi turnauksessa neljä ottelua ja teki yhden maalin.
Bobby Dall

Bobby Dall
Bobby Dall (oik. Robert Harry Kuykendall s. 2. marraskuuta 1963 Harrisburg, Pennsylvania) on yhdysvaltalaisen Poison-yhtyeen basisti.
Nykyään Bobby Dall asuu Indialanticissa, Floridassa.
Poison
| --- | --- |
Studioalbumit:   ‘’Look What the Cat Dragged In’’  ‘’Open Up and Say...Ahh!’’  ‘’Flesh & Blood’’  ‘’Native Tongue’’  ‘’Crack a Smile... and More!’’  ‘’Hollyweird’’  ‘’Poison’d!’’ 
Livealbumit:   ‘’Swallow This Live!’’  ‘’Power to the People’’  ‘’Seven Days Live (CD)’’  ‘’Live, Raw & Uncut‘’ 
Kokoelmat:   ‘’Poison’s Greatest Hits: 1986–1996’’  ‘’Poison – Rock Champions’’  ‘’Best of Ballads and Blues’’  ‘’The Best of Poison: 20 Years of Rock’’  ‘’Double Dose: Ultimate Hits’’
Bahrainin 6 tunnin ajo 2015

|  Bahrainin 6 tunnin ajo 2015 |
| --- | --- |
 8 osakilpailu 8 osakilpailusta kaudella FIA World Endurance Championship -kausi 2015. 

Päivämäärä:  21. marraskuuta 2015
Sijainti:  Bahrain International Circuit
Kilpailun kesto:  6 tuntia
Bahrainin kuuden tunnin ajo 2015 oli FIA World Endurance Championship -sarjan kahdeksas osakilpailu kaudella 2015, joka ajettiin Bahrainin Sakhirissa 21. marraskuuta 2015.
Aika-ajot

LMP1-pääluokan paalun nappasi Nr. 17 Porsche kolmikko Mark Webber, Brendon Hartley ja Timo Bernhard Porsche 919 Hybridillä. Nopeimman kierroksen veti Hartley. LMP2-luokassa paalupaikalle ajoi Nr. 36 Signatech Alpine kolmikko Nelson Panciatici, Paul-Loup Chatin ja Tom Dillmann. [lähde? ]
GTE Pro -luokan paalupaikan nappasivat Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 98 Aston Martin Racing kolmikko Paul Dalla Lana, Pedro Lamy ja Mathias Lauda. [lähde? ]
Bill Williams

| Bill Williams |
| --- | --- |

Henkilötiedot
Koko nimi:  William H. Katt
Syntynyt: 21. toukokuuta 1915 New York, New York, Yhdysvallat
Kuollut: 21. syyskuuta 1992 (77 vuotta) Burbank, Kalifornia
Ammatti:  näyttelijä
Puoliso:  Barbara Hale
Aiheesta muualla
IMDb 
Elonet
Bill Williams (synt. William H. Katt, 21. toukokuuta 1915 New York, New York – 21. syyskuuta 1992 Burbank, Kalifornia) oli yhdysvaltalainen näyttelijä. Hän näytteli teatterissa ja vaudevillessä ja aloitti elokuvanäyttelemisen vuonna 1943. Toisen maailmansodan jälkeen Williams solmi elokuvasopimuksen RKO Picturesin kanssa. Williamsin elokuviin kuuluvat muun muassa Ruumiinsieppaajat (1943), Miehen voitto (1949) ja Valkonaaman poika (1952). Vuosina 1952–1955 Williams näytteli pääroolin televisiosarjassa The Adventures of Kit Carson.
Williams avioitui vuonna 1946 näyttelijäkollegansa Barbara Halen kanssa. Heidän poikansa on näyttelijä William Katt. Williams on saanut tähden Hollywood Walk of Famelle.
Bobby Farrell

| Bobby Farrell |
| --- | --- |

Henkilötiedot
Koko nimi:  Roberto Alfonso Farrell
Syntynyt: 6. lokakuuta 1949 Aruba
Kuollut: 30. joulukuuta 2010 (61 vuotta) Pietari
Ammatti:  tanssija, viihdyttäjä
Muusikko
Laulukielet:  englanti
Aktiivisena:  1975–2010
Tyylilajit:  pop, disko
Yhtyeet:  Boney M.
Levy-yhtiöt:  Hansa Records, Sony BMG
  [ Muokkaa Wikidatassa ] [ ohje ]  
Roberto "Bobby" Alfonso Farrell (6. lokakuuta 1949 Aruba – 30. joulukuuta 2010 Pietari) oli arubalaissyntyinen tanssija ja viihdyttäjä. Hänet tunnettiin parhaiten diskoyhtyeestä Boney M., johon hän liittyi toimittuaan DJ:nä Saksassa.
Farrell oli alkuperäisen Boney M. -kokoonpanon ainoa miesjäsen. Yhtyeen tuottaja Frank Farian kuitenkin lauloi Boney M.:n levyillä miesosat, vaikkakin Farrell esiintyi yhtyeen keikoilla. Boney M:n alkuperäiskokoonpanon hajottua yhtyeen laulajan Liz Mitchellin mukaan Boney M -nimellä on kiertänyt jopa viisi eri yhtyettä. Yksi näistä oli Farrellin johtama Bobby Farrell's Boney M.
Farrell asui Amsterdamissa ja kuoli sydänkohtaukseen 30. joulukuuta 2010 Pietarissa esiinnyttyään yhtyeensä kanssa edellisenä iltana. Hänen agenttinsa John Seinen mukaan Farrell oli valittanut hengitysvaikeuksia illan esityksen jälkeen.  Farrellin ruumiin löysi hotellin henkilökunta, kun hän ei vastannut herätyssoittoon. Hänet on haudattu Amsterdamin lähellä olevalle Zorgvliedin hautausmaalle.
Hänen kuolemansa jälkeen huomattiin, että hän oli kuollut samana päivänä ja samassa kaupungissa kuin Rasputin, jota Farrell esitti Boney M:n samannimisen laulun esityksissä.
Blase Joseph Cupich

Blase Joseph Cupich.

Blase Joseph Cupich (s. 19. maaliskuuta 1949 Omaha, Nebraska) on yhdysvaltalainen roomalaiskatolinen piispa ja kardinaali. Hänet vihki papiksi Omahan arkkihiippakuntaan Daniel Eugene Sheehan 16. elokuuta 1975. Hänet nimitettiin Rapid Cityn hiippakunnan johtoon Etelä-Dakotaan 7. heinäkuuta 1998, ja piispaksi konsekroinnin suoritti 21. syyskuuta Harry Joseph Flynn, jota avustivat Elden Francis Curtiss ja Charles Joseph Chaput.
30. kesäkuuta 2010 Cupich sai nimityksen Spokanen piispaksi Washingtoniin, ja hänet asetettiin tähän virkaan 3. syyskuuta. Vuonna 2016 hänet ylennettiin kardinaaliksi.
Aiheesta muualla

Catholic Diocese of Spokane: Most Reverend Blase J. Cupich (Arkistoitu – Internet Archive) (englanniksi)
Bobby Butler

| Bobby Butler |
| --- | --- |

Henkilötiedot
Syntynyt: 26. huhtikuuta 1987 (ikä 37) Marlborough, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  183 cm
Paino:  86 kg
Pelaajaura
Pääsarjaura:  2010–
Aik. seurat:  New Hampshire Wildcats (NCAA) Ottawa Senators ([NHL]])  Binghamton Senators (AHL) New Jersey Devils (NHL) Albany Devils (AHL) Nashville Predators (NHL) Florida Panthers (NHL) San Antonio Rampage (AHL) Modo Hockey (SHL) KHL Medveščak Zagreb (KHL) Torpedo Nižni Novgorod (KHL) Milwaukee Admirals (AHL) Hartford Wolf Pack (AHL) Worcester Railers (ECHL)
Robert Butler (s. 26. huhtikuuta 1987) on yhdysvaltalainen uransa lopettanut jääkiekkoilija, joka pelaa Torpedo Nižni Novgorodiin. Aiemmin hän on pelannut Florida Panthersissa, Ottawa Senatorsissa, New Jersey Devilsissä ja Nashville Predatorsissa. Hän voitti vuonna 2011 Binghamton Senatorsissa Calder Cup -mestaruuden.
Pelaajaura

Butler siirtyi 29. maaliskuuta 2010 kahden vuoden sopimuksella Ottawa Senatorsiin. Hän teki NHL-debyyttinsä 1. huhtikuuta Carolina Hurricanesia vastaan. Vuoden 2010 harjoitusleirin jälkeen hän siirtyi farmijoukkue Binghamton Senatorsiin.
Butler teki ensimmäisen NHL-maalinsa ohittaessaan Edmonton Oilersin maalivahti Nikolai Khabibulinin 12. helmikuuta 2011. Samassa ottelussa hän sai myös ensimmäisen syöttöpisteensä. Loppukauden hän pelasi Ottawassa, jossa teki 36 pelissä kymmenen maalia ja sai 11 syöttöpistettä. Pudotuspeleihin hän palasi Binghamtoniin, jossa oli mukana voittamassa Calder Cupin mestaruutta. Hän teki 23 pelissä 13 maalia ja sai seitsemän syöttöä.
Butler palkittiin kaudesta 2010–2011 kahden vuoden yksisuuntaisella jatkosopimuksella Ottawan kanssa. Kaudella 2011–2012 Butlerin pistemäärä putosi ja hän teki 56 pelissään kuusi maalia ja 16 pistettä. Tämän seurauksena heinäkuussa 2012 Senators asetti hänet waiver-listalle, josta kukaan ei kuitenkaan poiminut häntä ja lopulta Senators osti hänen sopimuksensa ulos.
Butler allekirjoitti vuoden kaksisuuntaisen sopimuksen 9. elokuuta 2012 New Jersey Devilsin kanssa. Työsulun vuoksi hän pelasi koko alkukauden farmijoukkue Albany Devilsissä. Se loputtua hän pääsi pelaamaan myös New Jerseyssä ja teki Devils -debyyttinsä New York Islandersia vastaan 3. helmikuuta 2013. Ainoan maalinsa Devilsissä Butler teki 9. helmikuuta Pittsburgh Penguinsia vastaan. Yhteensä hän teki kauden aikana pelaamissaan 14 pelissä kaksi tehopistettä. Tämän jälkeen Devils asetti hänet waiver -listalle, josta Nashville Predators poimi hänet.
Butler kaupattiin 14. kesäkuuta 2013 Florida Panthersiin vaihdossa T. J. Brennaniin. Kesällä 2015 hän teki kahden vuoden sopimuksen ruotsalaisen Modo Hockeyn kanssa Hän siirtyi kuitenkin kesällä 2016 KHL-seura Medveščak Zagrebiin ja edelleen kesällä 2017 Torpedo Nižni Novgorodiin.
Käännös suomeksi
Bolānin sola

Solan sijainti Pakistanissa.
Solan läpi kulkee rautatie.
Bolānin sola (urduksi ‏درۂ بولان‎, Darrā-ye Bolān) on sola ja luonnollinen portti Keski Brāhuin vuoriston läpi Balochistanin provinssissa Pakistanissa. Solan läpi kulkee Sibin ja Quettan kaupungit yhdistävä tie ja rautatie. Sola on noin 89 km pitkä pätkä Bolan-joen jokilaaksoa etelässä sijaitsevasta Rindlistä pohjoisessa Kolpurin lähellä sijaitsevaan Darwāzaan. Koska se sijaitsee strategisesti tärkeällä paikalla, kauppiaat, hyökkääjät ja paimentolaisheimot ovat käyttäneet sitä porttina Etelä-Aasiaan ja sieltä pois.
Käännös suomeksi
Bolšaja Sosnovan piiri

Bolšaja Sosnovan piiri Permin aluepiirin kartalla.
Bolšaja Sosnovan piiri (ven. Большесосно́вский райо́н, Bolšesosnovski raion) on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 2 220 neliökilometriä. Asukkaita on 14 300 henkeä (vuonna 2009).
Bolšaja Sosnovan piiri sijaitsee Permin aluepiirin länsiosassa. Pohjoisessa se rajoittuu Otšorin, idässä Ohanskin ja etelässä Tšastyjen piireihin sekä lännessä Udmurtiaan. Pinta-alasta 32 % on metsää. Hyötykaivannaisiin kuuluvat kivennäisvedet.
Piiriin kuuluu seitsemän maalaiskuntaa: Bolšaja Sosnova, Klenovka, Levino, Petropavlovsk, Polozovo, Toikino ja Tšernovskoje. Hallinnollinen keskus on Bolšaja Sosnovan kylä.
Asukkaista on vuoden 2002 väestönlaskennan mukaan 92,9 % venäläisiä, 2,4 % udmurtteja ja 1,3 % tataareja. Kaupunkiväestöä ei ole.
Piirin kautta kulkee Permin ja Iževskin välinen maantie. Pääelinkeino on maatalous, joka on erikoistunut maidon ja lihan tuotantoon sekä viljan ja perunan viljelyyn.
Piirissä toimii lasten luomistyön keskus, musiikkikoulu, ammattikoulu, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy Svetlyi put (”Valoisa tie”).
Nähtävyyksiä ovat Bolšaja Sosnovan ja Polozovon kylien ortodoksiset kirkot sekä Bolšaja Sosnovan ja Tšernovskojen kauppiastalot.